બિગ બિસ હાઉસમાંથી બહાર આવ્યા બાદ 65 વર્ષના આ સિંગરના સૂર બદલાઈ ગયા હતા. તેમણે કહ્યું હતું કે, મીડિયાના રિપોર્ટ્સમાં દર્શાવવામાં આવી રહ્યું છે એમ જસલીનની સાથે તેમની રોમેન્ટિક રિલેશનશિપ નથી. તેમણે કહ્યું હતું કે, ‘લોકો અમારી રિલેશનશિપને સમજી શકે એમ નથી. અમારી કોઈ પણ રીતે લવ સ્ટોરી નથી. અમારી વચ્ચે ફક્ત મ્યુઝિકલ રિલેશનશિપ જ છે. તે મારી સ્ટુડન્ટ છે અને હું તેનો ટીચર છું. હું સંગીત શીખવામાં તેને મદદ કરું છું. તેમણે વધુ કહ્યું હતું કે, ‘અમારી વચ્ચે ગર્લફ્રેન્ડ-બોયફ્રેન્ડ પ્રકારનો સંબંધ નથી. અમારી વચ્ચે કોઈ રીતે રોમેન્ટિક અને ફિઝિકલ રિલેશન નથી. હું જસલીન અને તેના પરિવારને ઘણા સમયથી જાણું છું. જસલીન અને મને એકબીજાને મળવા માટે ભાગ્યે જ સમય મળે છે. તે હજી સુધી મારા ફેમિલી મેમ્બર્સને પણ મળી નથી.